ಅಮೈಡು ರಾಸಾಯನಿಕ ಸಂಶ್ಲೇಷಣೆಗಳಲ್ಲಿ ಪ್ರಮುಖ ಮಧ್ಯವರ್ತಿಗಳಾಗಿರುವ ರಾಸಾಯನಿಕ ಸಂಯುಕ್ತಗಳ ಒಂದು ಗುಂಪಿನ ಹೆಸರು. ಅಮೋನಿಯದಲ್ಲಿರುವ ಒಂದು ಜಲಜನಕ ಪರಮಾಣುವಿಗೆ ಬದಲಾಗಿ ಯಾವುದೇ ಸಾವಯವ ಆಮ್ಲದಿಂದ ಜನ್ಯವಾದ ಏಸೈಲ್ ಅಣ್ವಂಗವನ್ನಾಗಲೀ (ರ‍್ಯಾಡಿಕಲ್) ನಿರವಯವ ಲೋಹದ ಮೂಲವಸ್ತು ಒಂದರ ಪರಮಾಣುವನ್ನಾಗಲೀ ಇಟ್ಟಾಗ ಒದಗುವ ಸಂಯುಕ್ತವೇ ಅಮೈಡು.

ಉದಾಹರಣೆಗಳು 
ನಿರವಯವ ಲೋಹದ ಅಮೈಡಿಗೆ ಪೊಟಾಸಿಯಂ ಅಮೈಡನ್ನೂ (K-NH2) ಸಾವಯವ ಆಮ್ಲದ ಅಮೈಡಿಗೆ ಅಸಿಟಮೈಡನ್ನೂ (CH3-CO-NH2) ಉದಾಹರಿಸಬಹುದು. ಸಲ್ಫನಿಲಮೈಡು H2N-C6H4-SO2NH2 ಸಲ್ಫೋನಿಕ್ ಆಮ್ಲದಿಂದ ಆದ ಅಮೈಡು.

ಸಾವಯವ ಅಮೈಡುಗಳ ಗುಣಗಳು 
ಸಾವಯವ ಅಮೈಡುಗಳಲ್ಲಿ ಬಹುತೇಕ ಸ್ಫಟಿಕರೂಪದ ಘನವಸ್ತುಗಳು. ಇವನ್ನು ಆಮ್ಲ ಅಥವಾ ಕ್ಷಾರಗಳ ಜೊತೆಯಲ್ಲಿ ಕೂಡಿಸಿ ಕುದಿಸಿದರೆ ಸುಲಭವಾಗಿ ವಿಭಜನೆ ಹೊಂದಿ ಆಯಾ ಆಮ್ಲವನ್ನೂ ಅಮೋನಿಯವನ್ನೂ ಕೊಡುತ್ತವೆ. ಇವು ಕಡಿಮೆ ಉಷ್ಣತೆಯಲ್ಲಿ ಕರಗುವ ಕಾರಣ, ಸಾವಯವ ಆಮ್ಲಗಳನ್ನು ಗುರುತಿಸುವಲ್ಲಿ ಇವನ್ನು ಉಪಯೋಗಿಸಲಾಗುತ್ತದೆ.

ಅಮೈಡುಗಳ ಉಪಯೋಗಗಳು 
ಸರಳರೂಪದ ಅಮೈಡುಗಳು (ಉದಾ: ಅಸಿಟಮೈಡ್) ಅಷ್ಟಾಗಿ ಕೈಗಾರಿಕಾ ಪ್ರಾಮುಖ್ಯವನ್ನು ಹೊಂದಿಲ್ಲವಾದರೂ ಅವುಗಳ ಕೆಲವು ಜನ್ಯವಸ್ತುಗಳು (ಡಿರವೆಟಿವ್ಸ್) ಉತ್ತಮೋತ್ತಮ ವಿಲಯಕಗಳಾಗಿವೆ. ಸಲ್ಫನಿಲಮೈಡು ಎಂಬ ಹಿಂದೆ ಹೆಸರಿಸಿದ ಸಲ್ಫೋನಿಕ್ ಆಮ್ಲದ ಅಮೈಡಿನಿಂದ ಜನ್ಯವಾದ ಹಲವಾರು ಸಂಯುಕ್ತಗಳು ಸಲ್ಫಮದ್ದುಗಳೆಂದು ಹೆಸರಾಗಿವೆ. ಉದಾಹರಣೆಗೆ ಸಲ್ಫಪಿರಿಡಿನ್, ಸಲ್ಫಡಯನ್, ಸಲ್ಫಗ್ವಾನಡೀನ್ ಇತ್ಯಾದಿ.

ಉಲ್ಲೇಖಗಳು 

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
amaiḍu rāsāyanika saṃśleṣaṇègaḻalli pramukha madhyavartigaḻāgiruva rāsāyanika saṃyuktagaḻa òṃdu guṃpina hèsaru. amoniyadalliruva òṃdu jalajanaka paramāṇuvigè badalāgi yāvude sāvayava āmladiṃda janyavāda esail aṇvaṃgavannāgalī (ra‍yāḍikal) niravayava lohada mūlavastu òṃdara paramāṇuvannāgalī iṭṭāga òdaguva saṃyuktave amaiḍu.

udāharaṇègaḻu 
niravayava lohada amaiḍigè pòṭāsiyaṃ amaiḍannū (K-NH2) sāvayava āmlada amaiḍigè asiṭamaiḍannū (CH3-CO-NH2) udāharisabahudu. salphanilamaiḍu H2N-C6H4-SO2NH2 salphonik āmladiṃda āda amaiḍu.

sāvayava amaiḍugaḻa guṇagaḻu 
sāvayava amaiḍugaḻalli bahuteka sphaṭikarūpada ghanavastugaḻu. ivannu āmla athavā kṣāragaḻa jòtèyalli kūḍisi kudisidarè sulabhavāgi vibhajanè hòṃdi āyā āmlavannū amoniyavannū kòḍuttavè. ivu kaḍimè uṣṇatèyalli karaguva kāraṇa, sāvayava āmlagaḻannu gurutisuvalli ivannu upayogisalāguttadè.

amaiḍugaḻa upayogagaḻu 
saraḻarūpada amaiḍugaḻu (udā: asiṭamaiḍ) aṣṭāgi kaigārikā prāmukhyavannu hòṃdillavādarū avugaḻa kèlavu janyavastugaḻu (ḍiravèṭivs) uttamottama vilayakagaḻāgivè. salphanilamaiḍu èṃba hiṃdè hèsarisida salphonik āmlada amaiḍiniṃda janyavāda halavāru saṃyuktagaḻu salphamaddugaḻèṃdu hèsarāgivè. udāharaṇègè salphapiriḍin, salphaḍayan, salphagvānaḍīn ityādi.

ullekhagaḻu 

rasāyanaśāstra
maisūru viśvavidyānilaya viśvakośa
ಅಮೈಡುಗಳು